Viborger Samler, 1795-03-02
Bekiendtgiørelser. Creditorer og alle andre som have noget at fordre eller anmelde i Stervboet efter forrige Birkedommer ved Foussingøe og Schiern Birker Niels Gierlew, som døde i Foussingøe Vasehuus, udi Viborg Amt, Sønderlyng Herred den 9de f. M. indkaldes herved at møde i Foussingøe Vasehuus den 20de Mai førstkommende ved en da berammet Skiftesamling, for at anmelde og beviisliggjøre deres Krav eller Prætentioner; til samme Tiid og Sted indkaldes de, som ere noget skyldige til Boet, at indfinde dem med Betaling. Randers den 24de Febr. 1795. Stor. Herredsfoged. Efter Hr. Geheimeraad Albret Philip Levetzau, Land drost i Pinneberg, hans Begiering, bliver følgende Eiendomme ved offentlig Auction opraabt og om antagelig Bud skeer bortsolgt: a) Fredagen den 8de Maji førstkommende, Hovedgaarden Aalegaard, beliggende i Han Herred under Aalborg Stift, staaende for Hartkorn, Hovedgaarde Taxt 15 Tdr. 6 Skp. 1 Fdkr., og Bøndergods 231 Tdr. 1 Skp. 2 Fdkr. Ager og Engs Hartkorn; bemeldte Hovedgaard har sine betydelige Eiendomme rundt om Gaarden beliggende, der bestaaer af omtrent 2000 Tdr. Land, hvorunder tillige findes en uopskierlig Tørvemoese, og en af de bedste Heeder i heele Landet, hvoraf aarlig har været afhentet en betydelig Deel Tørv. Vel er Gaardens Marker i temmelig god Drift, men kan under en kyndig Landmands Bestyrelse udvides til meere end det dobbelte. Med Bønderne er indgaaet Forening om Hoveriet, og da Forpagtningen er udløbet førstkommende Majidag, saa kan Kiøberen af Hovedgaarden strax tiltræde samme. At Bøndergodset, er af det allerbedste i Han Herred er overalt bekiendt, ligesom ubekiendte Liebhabere vil, ved at tage samme i Øiesyn, erfare, at Godsets Eiendomme ere af de meest frugtbareste, og Bønderne i velhavende Tilstand. Hovedgaarden bliver først opraabt parcelviis efter skeete Opmaaling og Jnddeeling, derefter bliver Bøndergodset separat opraabt, og endelig opraabes Gaard og Gods samlet under et. Paa samme Maade opraabes følgende Konge-Korn-Tinder: af Leerup, Tranum, Hiortebals, Schræm, Wesløs, Kiettrup, Svendstrup, Giøttrup, Kollerup og Beistrup Sogner, denne Auction holdes paa Aalegaard den bemeldte 8de Maji Formiddag Kl. 9, og skal Høistbydende inden 8te Dage efter Auctionen blive bekiendtgjort, hvilke af de giørende Bud, som approberes eller ikke. Saa bliver og paa sidstmeldte Tid og Sted endeel af Hovedgaarden Oxholm bekiendte ypperlige Strøegods i Øster-Svenstrup, Tranum, Leerup, Kollerup, Hauerslev, Beistrup, Lild, Kliim, Muust, Kiettrup, Giøttrup, og Nørholm Sogner opraabt, og om antagelig Bud skeer, bortsolgt. b) Ligeledes bliver paa Byetings Stuen i Nibe Kiøbstæd Tiirsdagen den paafølgende 12 Maji Formiddag Kl. 9, opraabt og om antagelig Bud skeer, bortsolgt, en Hovedgaarden Oxholm tilhørende anseelig Eiendom saavel i som ved berørte Niibe Kiøbstæd, der bestaaer af over 140 Huus=Gaard= og Haugegrunde, som til Byens Jndvaanere ere deels bortfæstede og deels bortleiede, og hvoraf de svare aarlig Afgift, saa og de paa denne Byes Marker Oxholm tilhørende betydelige Eiendomme af Hartkorn nye Matricul Ager og Eng 20 Tdr. 6 Skp. 2 Fdk., som ere bortfæstede i Boeler, og hvoraf Besidderne svarer aarlig Landgilde og Egter til Oxholms Eiere; disse Eiendomme blive først separat opraabt og siden under et. c) Endvidere bliver udi Rold Kroe Mandagen den næstpaafølgende 18 Maji Formiddag Kl. 5, ved offentlig Auction opraabt, og om fornøielig Bud skeer, bortsolgt, den for sit betydelige Tillæg overalt bekiendte Rold Bye og Mølle samt endeel eenlige Stæder i Rold Sogn, saavidt Oxholm er underliggende, der alt af Fælledskabet er udskiftet. For Fremmede og de som er maatte kiende disse Eiendomme, anmærkes alle, at til Rold Bye er en af de anseeligste store Skove i Jylland, især af Bøge=Træer, som beqvem kan udskibes fra Hobroe og Mariagers Fiorde, denne Bye bliver først Mand for Mand opraabt, og derefter enten i 3 a 4 Deele eller under et alt efter Libhabernes Forlangende. Conditionerne, saavelsom Jordebøgerne ere 4 Uger førend Auctionen at bekomme til Eftersyn hos vedkommende Auctions Directeurer, hvor Eiendommen henhører, hos Eieren Hr. Geheimeraad Levetzau i Pinneberg, hos Hr. Birkedommer Hansen paa Hamborggaardi Fyen, Hr. Hof= og Stads Rets Procurator Top i Kiøbenhavn og paa Oxholms Skriverstue, fra hvilket sidste Sted Eiendommene paa Forlangende skal vorde paaviiste. Kiøbesummene kan, om forlanges, for endeel blive indestaaende i ermeldte Eiendomme, og hvad som betales kan for Liebhabernes dets større Beqvemmelighed henstaae til Viborg Snapstings Termin 1796.